laion/Wikipedia-Exotic huggingface dataset:
বুদু জিভজিভাদজে

বুদু জিভজিভাদজে (জর্জীয়: ბუდუ ზივზივაძე; জন্ম: ১০ মার্চ ১৯৯৪) হলেন একজন জর্জীয় পেশাদার ফুটবল খেলোয়াড়। তিনি বর্তমানে জার্মান ক্লাব কার্লস্রুহার এবং জর্জিয়া জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন। ২০১১ সালে, জিভজিভাদজে জর্জিয়া অনূর্ধ্ব-১৭ দলের হয়ে জর্জিয়ার বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত জর্জিয়ার বয়সভিত্তিক দলের হয়ে খেলার পর, তিনি ২০১৭ সালে জর্জিয়ার হয়ে আন্তর্জাতিক পর্যায়ে অভিষেক করেছেন; জর্জিয়ার জার্সি গায়ে তিনি এপর্যন্ত ২৫ ম্যাচে ৭টি গোল করেছেন। বুদু জিভজিভাদজে ১৯৯৪ সালের ১০ই মার্চ তারিখে জর্জিয়ার কুতাইসিতে জন্মগ্রহণ করেছেন এবং সেখানেই তার শৈশব অতিবাহিত করেছেন। জিভজিভাদজে জর্জিয়া অনূর্ধ্ব-১৭, জর্জিয়া অনূর্ধ্ব-১৯ এবং জর্জিয়া অনূর্ধ্ব-২১ দলের হয়ে খেলার মাধ্যমে জর্জিয়ার প্রতিনিধিত্ব করেছেন। ২০১১ সালের ২৭শে মার্চ তারিখে তিনি বেলারুশ অনূর্ধ্ব-১৭ দলের বিরুদ্ধে ম্যাচে জর্জিয়া অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। জর্জিয়ার বয়সভিত্তিক দলের হয়ে তিনি প্রায় ৫ বছরে ১৬ ম্যাচে অংশগ্রহণ করে ২টি গোল করেছেন। ২০১৭ সালের ২৩শে জানুয়ারি তারিখে, ২২ বছর, ১০ মাস ও ১৩ দিন বয়সে, উভয় পায়ে ফুটবল খেলায় পারদর্শী জিভজিভাদজে উজবেকিস্তানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জর্জিয়ার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১১ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি উজবেকিস্তান ২–২ গোলের ব্যবধানে জয়লাভ করেছিল। জর্জিয়ার হয়ে অভিষেকের বছরে জিভজিভাদজে সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ৫ বছর, ২ মাস ও ২ দিন পর, জর্জিয়ার জার্সি গায়ে প্রথম গোলটি করেছেন; ২০২২ সালের ২৫শে মার্চ তারিখে, বসনিয়া ও হার্জেগোভিনার বিরুদ্ধে ম্যাচের ৪৯তম মিনিটে খভিচা কভারাতসখেলিয়ার অ্যাসিস্ট হতে জর্জিয়ার হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। ৮ অক্টোবর ২০২৪ পর্যন্ত হালনাগাদকৃত। https://www.transfermarkt.com/spiel/index/spielbericht/1107632 https://int.soccerway.com/matches/2017/01/23/world/friendlies/uzbekistan/georgia/2381326/ https://www.worldfootball.net/report/freundschaft-2017-januar-usbekistan-georgien/ https://www.transfermarkt.com/spielbericht/index/spielbericht/2805317 https://www.national-football-teams.com/matches/report/16326/Uzbekistan_Georgia.html https://int.soccerway.com/matches/2022/03/25/world/friendlies/bosnia-herzegovina/georgia/3727361/ https://www.transfermarkt.com/spielbericht/index/spielbericht/3759207 https://www.worldfootball.net/report/freundschaft-2022-maerz-bosnien-herzegowina-georgien/ বুদু জিভজিভাদজে – ফিফা প্রতিযোগিতার রেকর্ড (ইংরেজি) বুদু জিভজিভাদজে – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে বুদু জিভজিভাদজে (ইংরেজি) সকারবেসে {{সকারবেস}} টেমপ্লেটে আইডি নেই ও উইকিউপাত্তেও তা উপস্থিত নেই বিডিফুটবলে {{বিডিফুটবল}} আইডি অনুপস্থিত এবং উইকিউপাত্তে নেই। ইইউ-ফুটবলে বুদু জিভজিভাদজে (ইংরেজি) ট্রান্সফারমার্কেটে বুদু জিভজিভাদজে (ইংরেজি) ওয়ার্ল্ডফুটবল.নেটে বুদু জিভজিভাদজে (ইংরেজি) ইএসপিএন এফসিতে {{ইএসপিএন এফসি}} আইডি অনুপস্থিত এবং উইকিউপাত্তে নেই। ন্যাশনাল-ফুটবল-টিমস.কমে বুদু জিভজিভাদজে (ইংরেজি)
প্রাচীন সভ্যতার তালিকা

মেসোপটেমিয়া সভ্যতা অবস্থান: আধুনিক ইরাক মূল বৈশিষ্ট্য: বিশ্বের প্রথম নগর সভ্যতা, চাষাবাদ, লেখার উদ্ভাবন। প্রাচীন মিশর সভ্যতা অবস্থান: মিশর মূল বৈশিষ্ট্য: পিরামিড, ধর্মীয় বিশ্বাস, হায়ারোগ্লিফিক লেখন। হরপ্পা সভ্যতা (Indus Valley Civilization) অবস্থান: পাকিস্তান ও ভারতের অংশ মূল বৈশিষ্ট্য: পরিকল্পিত নগর, স্যানিটেশন ব্যবস্থা। চীনা সভ্যতা অবস্থান: চীন মূল বৈশিষ্ট্য: প্রাচীন রাজতন্ত্র, কনফুসিয়াসবাদ, লেখার ইতিহাস। মিনোয়ান সভ্যতা অবস্থান: ক্রিট দ্বীপ (গ্রিস) মূল বৈশিষ্ট্য: শিল্পকলা, নাবিকতা, প্রাসাদ নির্মাণ। মায়ান সভ্যতা অবস্থান: মধ্য আমেরিকা মূল বৈশিষ্ট্য: জ্যোতির্বিজ্ঞান, পিরামিড নির্মাণ, অঙ্কের পদ্ধতি। আজটেক সভ্যতা অবস্থান: মেক্সিকো মূল বৈশিষ্ট্য: বৃহৎ নগর পরিকল্পনা, ধর্মীয় উৎসব। ইনকা সভ্যতা অবস্থান: পেরু মূল বৈশিষ্ট্য: রাস্তা নির্মাণ, কৃষির উন্নয়ন। ফিনিশিয়ান সভ্যতা অবস্থান: লেবানন মূল বৈশিষ্ট্য: বাণিজ্য, ফিনিশিয়ান বর্ণমালা। পার্সিয়ান সভ্যতা অবস্থান: আধুনিক ইরান মূল বৈশিষ্ট্য: সাম্রাজ্যবাদ, ধর্মীয় সহনশীলতা। গ্রিস সভ্যতা অবস্থান: গ্রীস মূল বৈশিষ্ট্য: দার্শনিক চিন্তা, গণতন্ত্র, অলিম্পিক খেলা। রোমান সভ্যতা অবস্থান: রোম মূল বৈশিষ্ট্য: আইন ব্যবস্থা, স্থাপত্য, সামরিক কৌশল। অ্যাসিরিয়ান সভ্যতা অবস্থান: উত্তর মেসোপটেমিয়া মূল বৈশিষ্ট্য: সামরিক শক্তি, শিল্পকলা। বাবিলোনীয় সভ্যতা অবস্থান: প্রাচীন মেসোপটেমিয়া মূল বৈশিষ্ট্য: আইন ও প্রশাসন। হিটাইট সভ্যতা অবস্থান: আধুনিক তুরস্ক মূল বৈশিষ্ট্য: যুদ্ধ ও রাজনীতি। সাইপ্রিয়ান সভ্যতা অবস্থান: সাইপ্রাস মূল বৈশিষ্ট্য: বাণিজ্যিক সম্পর্ক। প্রাচীন সাইটে সভ্যতা অবস্থান: লেবানন মূল বৈশিষ্ট্য: ধর্মীয় ও সাংস্কৃতিক। কেমেট সভ্যতা অবস্থান: মিশর মূল বৈশিষ্ট্য: কৃষি ও ধর্মীয় কেন্দ্র। ভ্রাম্যমান সভ্যতা অবস্থান: প্রাচীন ভারত মূল বৈশিষ্ট্য: ধর্ম ও সংস্কৃতি। লাবান সভ্যতা অবস্থান: মেসোপটেমিয়া মূল বৈশিষ্ট্য: কৃষি। ট্রয় সভ্যতা লেমুরিয়া সভ্যতা নিকারাগুয়ার সভ্যতা সাফার সভ্যতা ব্রোঞ্জ যুগের সভ্যতা কাল্কিদিয়া সভ্যতা মোইরা সভ্যতা মায়ান সভ্যতা (পুনর্জন্ম) এশিয়ান সভ্যতা (হারিয়ে যাওয়া সংস্কৃতি) ইত্যাদি
শেখ আবদুর রশিদ

শেখ আবদুর রশিদ (জন্ম: ৫ মে ১৯৫৭ ) একজন বাংলাদেশি সরকারি কর্মকর্তা যিনি পেট্রোবাংলার চেয়ারম্যান ও স্বরাষ্ট্র মন্ত্রণালয়ের অতিরিক্ত সচিব ছিলেন। ২০২৪ সালে ইউনূসের অন্তর্বর্তীকালীন সরকার তাকে অবসর থেকে পুনরায় অতিরিক্ত সচিব হিসেবে মাধ্যমিক ও উচ্চ শিক্ষা বিভাগের নিয়োগ দেন। পরে তিনি সচিব হিসেবে পদোন্নতি পেয়ে বর্তমানে বাংলাদেশের ২৫তম মন্ত্রিপরিষদ সচিব। আব্দুর রশিদ ৫ মে ১৯৫৭ সালে সাতক্ষীরা জেলায় জন্মগ্রহণ করেন। তিনি মাধ্যমিক স্কুল সার্টিফিকেট (এসএসসি) ও উচ্চ মাধ্যমিক স্কুল সার্টিফিকেট (এইচএসসি) পরীক্ষায় মেধাতালিকায় তৃতীয়স্থান অধিকার করেন। তিনি ঢাকা বিশ্ববিদ্যালয় থেকে রাষ্ট্রবিজ্ঞানে স্নাতক ও স্নাতকোত্তর ডিগ্রি অর্জন করেন। এছাড়া নেদারল্যান্ডসের দি হেগ শহরের ইনস্টিটিউট অব সোশ্যাল স্টাডিজ থেকে পাবলিক পলিসি অ্যান্ড অ্যাডমিনিস্ট্রেশন বিষয়ে এমএ ডিগ্রি ও ২০০৫ সালে ঢাকা বিশ্ববিদ্যালয় থেকে লোকপ্রশাসন বিষয়ে পিএইচডি অর্জন করেন। শেখ আবদুর রশিদ ১৯৮২ সালে বাংলাদেশ সিভিল সার্ভিস ১৯৮২ ব্যাচের সম্মিলিত মেধাতালিকায় চতুর্থ ও প্রশাসন ক্যাডারে প্রথমস্থান অর্জন করেন। পরে তিনি প্রশাসনে যোগদান করে উপজেলা নির্বাহী অফিসার, অতিরিক্ত জেলা প্রশাসক, জেলা প্রশাসক হিসেবে মাঠ প্রশাসনে দায়িত্ব পালন করেন। তিনি খালেদা জিয়ার সরকারের আমলে প্রধানমন্ত্রীর কার্যালয় পরিচালক হিসেবে দায়িত্ব পালন করেন এবং পরবর্তীতে প্রধানমন্ত্রীর কার্যালয়ের মহাপরিচালক হন। এছাড়া তিনি পেট্রোবাংলার চেয়ারম্যান ও স্বরাষ্ট্র মন্ত্রণালয়ের অতিরিক্ত সচিব ছিলেন। ২০০৯ সালে আওয়ামী লীগ সরকার দায়িত্ব গ্রহণের পর শেখ আব্দুর রশিদকে মিথ্যা মামলায় তাকে ওএসডি করে। পরে তদন্তে নির্দোষ প্রমাণিত হলেও তাকে চার বছর পর জানানো হয়। ততক্ষণে তিনি অবসরে চলে যান। শেখ রশিদ সিনিয়র সচিব হিসেবে মাধ্যমিক ও উচ্চ শিক্ষা বিভাগ এর দায়িত্বে ছিলেন। ৮ অক্টোবর ২০২৪ সালের এক প্রজ্ঞপনের মাধ্যমে ১৪ অক্টোবর ২০২৪ সাল থেকে ২ বছরের জন্য বাংলাদেশের ২৫তম মন্ত্রিপরিষদ সচিব হিসেবে নিয়োগ দেয়া হয়। ছাত্র-জনতার গণঅভ্যুত্থানে গত ৫ আগস্ট আওয়ামী লীগ সরকারের পতনের পর অন্তর্বর্তী সরকার গঠন হলে অবসরে থাকা অবস্থায় ১৭ আগস্ট চুক্তিতে দুই বছরের জন্য মাধ্যমিক ও উচ্চশিক্ষা বিভাগে নিয়োগ পান। একদিন পরেই ১৮ আগস্ট তাকের তাকে সিনিয়র সচিব হিসেবে পদোন্নতি দেয়া হয়। Report, Star Digital (২০২৪-১০-০৮)। "Sheikh Abdur Rashid appointed cabinet secy on contract"। The Daily Star (ইংরেজি ভাষায়)। সংগ্রহের তারিখ ২০২৪-১০-০৮।  প্রতিবেদক, বিশেষ (২০২৪-১০-০৮)। "নতুন মন্ত্রিপরিষদ সচিব শেখ আব্দুর রশিদ"। Prothomalo। সংগ্রহের তারিখ ২০২৪-১০-০৮।  "নতুন মন্ত্রিপরিষদ সচিব শেখ আব্দুর রশিদ"। জাগোনিউজ২৪.কম। ৮ অক্টোবর ২০২৪। সংগ্রহের তারিখ ৮ অক্টোবর ২০২৪।  রশীদ, ড. শেখ আব্দুর (৪ সেপ্টেম্বর ২০২৪)। "সিনিয়র সচিব, মাধ্যমিক ও উচ্চ শিক্ষা বিভাগ" (পিডিএফ)। মাধ্যমিক ও উচ্চ শিক্ষা বিভাগ- শিক্ষা মন্ত্রণালয়। ৮ অক্টোবর ২০২৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ অক্টোবর ২০২৪।  "নতুন মন্ত্রিপরিষদ সচিব শেখ আব্দুর রশিদ"। amarsangbad.com (ইংরেজি ভাষায়)। ২০২৪-১০-০৮। সংগ্রহের তারিখ ২০২৪-১০-০৮।  "মন্ত্রিপরিষদ বিভাগ সচিব হতে মরিয়া শিক্ষা সচিব"। দৈনিক ইনকিলাব। সংগ্রহের তারিখ ২০২৪-১০-০৮।  "মন্ত্রিপরিষদ সচিব হলেন শেখ আব্দুর রশিদ"। সমকাল। ৮ অক্টোবর ২০২৪। সংগ্রহের তারিখ ৮ অক্টোবর ২০২৪।  Correspondent, Staff (২০২৪-১০-০৮)। "নতুন মন্ত্রিপরিষদ সচিব শেখ আব্দুর রশিদ"। bayanno.com। সংগ্রহের তারিখ ২০২৪-১০-০৮।
শেখ আব্দুর রশিদ

ড. শেখ আব্দুর রশিদ একজন বাংলাদেশি সরকারি কর্মকর্তা যিনি বর্তমানে মন্ত্রিপরিষদ সচিব হিসেবে দায়িত্ব পালন করছেন। তিনি ১৯৫৭ সালের ৫ মে সাতক্ষীরা জেলার কালিগঞ্জ উপজেলায় জন্ম গ্রহণ করেন। তিনি ঢাকা বিশ্ববিদ্যালয় হতে রাষ্ট্রবিজ্ঞান বিষয়ে কৃতিত্বের সঙ্গে স্নাতক ও স্নাতকোত্তর ডিগ্রি অর্জন করেন। তিনি নেদারল্যান্ডসের দি হেগ শহরে অবস্থিত ইনস্টিটিউট অব সোশ্যাল স্টাডিজ হতে পাবলিক পলিসি অ্যান্ড অ্যাডমিনিস্ট্রেশন বিষয়ে এম এ ডিগ্রি লাভ করেন। পরবর্তীতে তিনি ২০০৫ সালে ঢাকা বিশ্ববিদ্যালয় হতে লোকপ্রশাসন বিষয়ে পিএইচডি লাভ করেন। ইতিপূর্বে তিনি এসএসসি ও এইচএসসিতে উভয় পরীক্ষার মেধা তালিকায় তৃতীয় স্থান অধিকার করেন। তিনি বিসিএসের ১৯৮২ ব্যাচের সম্মিলিত মেধা তালিকায় ৪র্থ ও প্রশাসন ক্যাডারে প্রথম স্থান অর্জন করেন। মন্ত্রিপরিষদ সচিব হিসেবে নিয়োগ এর আগে ১৭ আগস্ট তাকে শিক্ষা মন্ত্রণালয়ের মাধ্যমিক ও উচ্চশিক্ষা বিভাগের সচিব হিসেবে নিয়োগ দেওয়া হয়। অতিরিক্ত সচিবের দায়িত্বে থেকে অবসরে যাওয়া এই কর্মকর্তা বিসিএস ৮২ ব্যাচের ছিলেন। তিনি তার ব্যাচে ফার্স্ট হয়েছিলেন। তিনি আওয়ামী লীগ সরকারের সময়ে অতিরিক্ত সচিব থেকে অবসরে যান। গত ১৩ আগস্ট ২০২৪ সালে পল্লী কর্ম-সহায়ক ফাউন্ডেশনের (পিকেএসএফ) চেয়ারম্যান পদ থেকে ড. এম খায়রুল হোসেন পদত্যাগ করায় নতুন চেয়ারম্যান হিসেবে নিয়োগ পেয়েছিলেন ড. শেখ আব্দুর রশীদ। ২০০৯ সালে আওয়ামী লীগ সরকার দায়িত্ব নিয়েই মিথ্যা মামলা দিয়ে তাঁকে ওএসডি করে। পরে তদন্তে নির্দোষ প্রমাণিত হলেও তাঁকে চার বছর পর জানানো হয়, যখন অবসরে যান তিনি। তখন তিনি বিমানের ব্যবস্থাপনা পরিচালক ছিলেন। বগুড়ার শেরপুর উপজেলার ‘ইউএনও’, ফেনী জেলার, ‘অতিরিক্ত জেলা প্রশাসক’ এবং টাঙ্গাইল জেলার ‘জেলা প্রশাসক’ হিসেবে তিনি দায়িত্ব পালন করেন। এছাড়াও তিনি প্রধানমন্ত্রীর কার্যালয়ের পরিচালকের পর প্রধানমন্ত্রীর কার্যালয়ের মহাপরিচালক হিসেবেও দায়িত্ব পালন করেন। আব্দুর রশীদ পল্লী উন্নয়ন একাডেমি, সিভিল সার্ভিস প্রশাসন একাডেমি ও লোক প্রশাসন প্রশিক্ষণ কেন্দ্রের অনুষদ সদস্য হিসেবেও দায়িত্ব পালন করেছেন। তিনি জননিরাপত্তা বিভাগ ও জনপ্রশাসন মন্ত্রণালয়ের সিনিয়র সহকারী সচিব, কৃষি মন্ত্রণালয় ও পরিকল্পনা বিভাগের উপসচিব, জ্বালানি ও খনিজ সম্পদ মন্ত্রণালয়ের যুগ্ম সচিব, বাণিজ্য মন্ত্রণালয়ের প্রধান আমদানি ও রপ্তানি নিয়ন্ত্রক হিসেবে দায়িত্ব পালন করেন। এছাড়াও আব্দুর রশীদ পেট্রোবাংলার চেয়ারম্যান ও জননিরাপত্তা বিভাগের অতিরিক্ত সচিব হিসেবে দায়িত্ব পালন করেন। ব্যক্তিগত জীবনে তিনি বিবাহিত। তার সহধর্মিণী অবসরপ্রাপ্ত সরকারি কর্মকর্তা যিনি অতিরিক্ত সচিব হিসেবে দায়িত্ব পালন শেষে অবসর নেন। "নতুন মন্ত্রিপরিষদ সচিব শেখ আব্দুর রশিদ"। প্রথম আলো। ২০২৪-১০-০৮। সংগ্রহের তারিখ ২০২৪-১০-০৮।  "নতুন মন্ত্রিপরিষদ সচিব শেখ আব্দুর রশিদ"। The Daily Star Bangla। ৮ অক্টোবর ২০২৪।  "নতুন মন্ত্রিপরিষদ সচিব শেখ আব্দুর রশিদ"। দৈনিক ইনকিলাব। ৮ অক্টোবর ২০২৪।  "মন্ত্রিপরিষদ সচিব হলেন শেখ আব্দুর রশিদ"। সমকাল। ৮ অক্টোবর ২০২৪।  "ব্যতিক্রম নিয়মে হওয়া মন্ত্রিপরিষদ সচিব আব্দুর রশিদ"। The Daily Star Bangla। ৮ অক্টোবর ২০২৪।
জুডিথ বারসি

জুডিথ ইভা বারসি (জুন ৬, ১৯৭৮ - ২৫ জুলাই, ১৯৮৮) একজন আমেরিকান শিশু অভিনেত্রী ছিলেন। টেলিভিশনে কাজ করার মধ্য দিয়ে অভিনয় তাঁর অভিনয় জীবনের শুরু হয়। তিনি বিজ্ঞাপন এবং টেলিভিশন সিরিজের মাধ্যমে, এবং একই সাথে ১৯৮৭ সালের চলচ্চিত্র জ’স: দ্য র‌্যাভেঞ্জ সিনেমা নিয়ে দর্শকের সামনে উপস্থিত হন । . তিনি দ্য ল্যান্ড বিফোর টাইম- এ ডাকি এবং অল ডগস গো টু হেভেনে অ্যান-মেরির কণ্ঠ দিয়েছেন, যে দুটো সিনেমাই তার মৃত্যুর পরে মুক্তি পেয়েছে। তিনি এবং তাঁর মা, মারিয়া, ১৯৮৮ সালের জুলাই মাসে সংঘটিত জোড়া খুনের ঘটনায় নিহত হন - তার বাবা জোসেফ বারসি তাদের বাড়িতে আত্মহত্যা করেছিলেন। Johnson, John; Fuentes, Gabe (আগস্ট ৭, ১৯৮৮)। "A Script of Fear: Repeated Threats by Father of Child Actress Carried to Tragic End"। Los Angeles Times। ২০২৪-০৪-২৪ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২৬, ২০১১।
রেডমি ৮

রেডমি ৮ হলো শাওমি এর একটি সাব-ব্র্যান্ড রেডমি সিরিজের অংশ হিসেবে অ্যান্ড্রয়েড-ভিত্তিক স্মার্টফোনের একটি লাইন। এর প্রধান মডেল রেডমি ৮ ঘোষণা করা হয় ৯ অক্টোবর ২০১৯ তারিখে এবং বাজারে আসে ১২ অক্টোবর ২০১৯ তারিখে। এরপর ১২ অক্টোবর ২০১৯ তারিখে রেডমি ৮এ ঘোষণা করা হয়, যা রেডমি ৮ এর একটি লাইট মডেল হিসেবে প্রচার করা হয়। পরবর্তীতে, ১১ ফেব্রুয়ারি ২০২০ তারিখে ভারতে রেডমি ৮এ Dual ঘোষণা করা হয়, যার ক্যামেরার সেটআপ রেডমি ৮এ এর থেকে আলাদা। ২ এপ্রিল, ২০২০ সালে রেডমি ৮এ Dual-কে ইন্দোনেশিয়ায় রেডমি ৮এ প্রো হিসাবে ঘোষণা করা হয়েছিল। সামনের অংশটি গরিলা গ্লাস ৫ দিয়ে তৈরি এবং পিছনেরটি প্লাস্টিকের তৈরি। স্মার্টফোনের নীচে ব্যবহারকারী ইউএসবি-সি পোর্ট, স্পিকার, মাইক্রোফোন এবং ৩.৫ মিমি অডিও জ্যাক খুঁজে পেতে পারেন। উপরে, একটি অতিরিক্ত মাইক্রোফোন এবং IR ব্লাস্টার রয়েছে। বাম দিকে, মাইক্রোএসডি স্লট সহ একটি ডুয়াল সিম ট্রে রয়েছে। ডানদিকে, ভলিউম রকার এবং পাওয়ার বোতাম রয়েছে। এছাড়াও, রেডমি ৮ এর পিছনে ক্যামেরা দ্বীপের নীচে একটি ফিঙ্গারপ্রিন্ট স্ক্যানার রয়েছে। "Xiaomi Redmi 8"। GSMArena। ৯ অক্টোবর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Xiaomi Redmi 8 Specs"। PhoneArena। ৯ অক্টোবর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Xiaomi Redmi 8 Price and Full Specifications"। My Smart Price। ৯ অক্টোবর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Xiaomi Redmi 8 Full Specifications"। 91 Mobiles। ৯ অক্টোবর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Xiaomi Redmi 8 Price & Specs"। GadgetsNow। ৯ অক্টোবর ২০১৯। ১২ ডিসেম্বর ২০২২ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sagar। "Redmi 8A Dual announced with Snapdragon 439, dual camera and 5,000 mAh battery"। GSMArena.com (ইংরেজি ভাষায়)। সংগ্রহের তারিখ ২০২৪-০৩-১৭।  Victor। "Redmi 8A Pro announced - a rebranded 8A Dual"। GSMArena.com (ইংরেজি ভাষায়)। সংগ্রহের তারিখ ২০২৪-০৩-১৭।  টেমপ্লেট:শাওমি
২০২৪–২৫ রঞ্জি ট্রফি

২০২৪–২৫ রঞ্জি ট্রফি হল রঞ্জি ট্রফির ৯০তম মৌসুম, ভারতের প্রধান প্রথম-শ্রেণীর ক্রিকেট টুর্নামেন্ট। এটি ১০ অক্টোবর থেকে মার্চ ২০২৫ পর্যন্ত অনুষ্ঠিত হবে। দলগুলোকে এলিট ক্যাটাগরিতে বিভক্ত করে ৩২টি দলকে চারটি গ্রুপে ভাগ করা হয়, যেখানে প্লেট ক্যাটাগরিতে ৬টি দল থাকে। এলিট গ্রুপের দলগুলি একে অপরের সাথে একবার খেলেছিল, প্রতিটি গ্রুপের শীর্ষ দুটি দল কোয়ার্টার-ফাইনালের জন্য যোগ্যতা অর্জন করেছিল। প্লেট গ্রুপেও দলগুলি একে অপরের সাথে একবার খেলেছিল, তবে শীর্ষ চারটি দল প্লেট গ্রুপ নকআউটের জন্য যোগ্যতা অর্জন করেছিল, নীচের দুটি দল পঞ্চম এবং ষষ্ঠ অবস্থানের জন্য খেলছিল এবং তৃতীয় এবং চতুর্থ অবস্থানের জন্য আরও একটি প্লে অফ হয়েছিল। দুটি প্লেট ফাইনালিস্ট পরবর্তী মৌসুম, ২০২৫-২৬ এর জন্য এলিট গ্রুপে উন্নীত হবে, যখন চারটি এলিট গ্রুপের নীচের দুটি দল সম্মিলিতভাবে - উভয় পয়েন্ট এবং ভাগফল প্লেট গ্রুপে অবনমিত হবে। প্লেট গ্রুপ উৎস: ইএসপিএনক্রিকইনফো      প্লেট সেমি-ফাইনালে অগ্রসর "BCCI to review new domestic structure for upcoming season"। Cricbuzz। সংগ্রহের তারিখ ২০ জুন ২০২৪।  "BCCI announces domestic fixtures for home season 2024-25"। bcci.tv। সংগ্রহের তারিখ ২০ জুন ২০২৪।  "BCCI announce Indian domestic schedule for 2024/25: Full list of tournaments and start dates"। wisden। সংগ্রহের তারিখ ২০ জুন ২০২৪।  ইএসপিএনক্রিকইনফোতে সিরিজ হোম ইএসপিএনক্রিকইনফোতে প্লেট লিগ (ইংরেজি)
২০২৪ আইসিসি নারী টি২০ বিশ্বকাপ ফাইনাল

২০২৪ আইসিসি নারী টি২০ বিশ্বকাপ ফাইনাল হল একটি দিবারাত্রির টোয়েন্টি২০ আন্তর্জাতিক ক্রিকেট ম্যাচ যেটি ২০২৪ আইসিসি নারী টি২০ বিশ্বকাপ টুর্নামেন্টের বিজয়ী দল নির্ধারণের লক্ষ্যে ২০২৪ সালের ২০ অক্টোবর সংযুক্ত আরব আমিরাতের দুবাইয়ের অবস্থিত দুবাই আন্তর্জাতিক ক্রিকেট স্টেডিয়ামের খেলাটি অনুষ্ঠিত হবে। দে স "UAE confirmed as new venue for ICC Women's T20 World Cup 2024"। আন্তর্জাতিক ক্রিকেট কাউন্সিল। সংগ্রহের তারিখ ২০২৪-০৮-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Warm-up fixtures announced for the ICC Women's T20 World Cup 2024"। আন্তর্জাতিক ক্রিকেট কাউন্সিল। সংগ্রহের তারিখ ৩ অক্টোবর ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) মহিলা_টি২০_বিশ্বকাপ ইএসপিএনক্রিকইনফোতে সিরিজ হোম (মহিলা টি২০ বিশ্বকাপ ২০২৪)
শ্রোণিদেশে ব্যথা

শ্রোণিদেশের ব্যথা বা পেলভিক পেইন হলো নিতম্বের অঞ্চলের মধ্যে ব্যথা । ব্যথা তীব্র হতে পারে অর্থাৎ আকস্মিকভাবে শুরু হতে, বা দীর্ঘমেয়াদী অর্থাৎ একটি দীর্ঘ সময়ের জন্য মাঝে মাঝে বা অবিচ্ছিন্নভাবে হতে থাকতে পারে। যদি ব্যথা 3 মাসের কম স্থায়ী হয় তবে এটি সাধারণত তীব্র বা অ্যাকিউট হিসাবে শ্রেণীবদ্ধ করা হয়; যদি এটি ছয় মাসের বেশি স্থায়ী হয় তবে এটি সাধারণত ক্রনিক বা দীর্ঘস্থায়ী হিসাবে শ্রেণীবদ্ধ করা হয়। বিষণ্নতা উপসর্গগুলোকে আরও খারাপ করতে পারে। এটি পেরিনিয়াল ব্যথা থেকে আলাদা। শ্রোণিদেশের ব্যথার কারণগুলি মহিলা প্রজনন অঙ্গ, পরিপাক নালির বা মূত্রনালীর, বা শ্রোণীর কাছাকাছি কাঠামো যেমন মহাধমনীর নীচের দিকের সাথে সম্পর্কিত হতে পারে। মহিলাদের প্রজনন অঙ্গগুলির সাথে সম্পর্কিত সাধারণ কারণগুলির মধ্যে রয়েছে মাসিক বাধা, এন্ডোমেট্রিওসিস এবং ফাইব্রয়েডস ; যদিও গুরুতর কারণগুলির মধ্যে রয়েছে একটোপিক গর্ভাবস্থা, শ্রোণিচক্রের প্রদাহজনিত রোগ এবং ডিম্বাশয়ের টর্শন । পরিপাকনালীর ট্র্যাক্টের সাথে সম্পর্কিত সাধারণ কারণগুলির মধ্যে রয়েছে ইরিটেবল বাওয়েল সিনড্রোম, পাকস্থলী ও অন্ত্রের প্রদাহ, কোষ্ঠকাঠিন্য এবং কোলন ক্যান্সার । অন্যান্য গুরুতর কারণগুলির মধ্যে রয়েছে অ্যাপেনডিসাইটিস । মূত্রনালীর সাথে সম্পর্কিত সাধারণ কারণগুলির মধ্যে রয়েছে মূত্রাশয় সংক্রমণ, কিডনিতে পাথর এবং ইন্টারস্টিশিয়াল সিস্টাইটিস । অন্যান্য কারণগুলির মধ্যে রয়েছে ফাইব্রোমায়ালজিয়া, পেটের প্রাচীরের পেশীতে আঘাত, এবং পেটের মহাধমনী অ্যানিউরিজম । যৌন নির্যাতনের পরেও দীর্ঘস্থায়ী ব্যথা হতে পারে। ডায়াগনস্টিক ওয়ার্ক আপের মধ্যে পূর্বলক্ষণগুলোর ইতিহাস এবং শারীরিক পরীক্ষা অন্তর্ভুক্ত থাকে এবং এটি ল্যাবরেটরি পরীক্ষা এবং মেডিকেল ইমেজিং দ্বারা পরীক্ষিত হতে পারে। সম্ভাব্য গর্ভবতী এমন সমস্ত মহিলার জন্য একটি গর্ভাবস্থা পরীক্ষার সুপারিশ করা হয়। উদ্বেগজনক উপসর্গগুলোর মধ্যে রয়েছে জ্বর, মেনোপজের পরে যোনিপথে রক্তপাত, নিম্ন রক্তচাপ এবং পেরিটোনাইটিস । শ্রোণী ব্যথা মহিলাদের এবং পুরুষদের উভয়কেই আক্রান্ত করতে পারে যদিও দীর্ঘস্থায়ী শ্রোণিদেশের ব্যথা সাধারণত মহিলাদের হয়ে থাকে।প্রায় ২% থেকে ২৪% ক্ষেত্র্ব মহিলাদের শ্রোণিদেশের ব্যাথা রজঃচক্রের সাথে অসংশ্লিষ্ট হয়, ৮% থেকে ২১% ক্ষেত্রে যৌনমিলনের সময়, এবং ১৭% থেকে ৮১% মাসিক চলাকালীন হয়ে থাকে।দীর্ঘস্থায়ী শ্রোণিদেশের ব্যাথা প্রায় ৬-২৭% মহিলার হয়ে থাকে । "Pelvic Pain"। www.hopkinsmedicine.org (ইংরেজি ভাষায়)। ২৫ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২০।  Bhavsar, AK; Gelner, EJ (১ জানুয়ারি ২০১৬)। "Common Questions About the Evaluation of Acute Pelvic Pain.": 41–8। পিএমআইডি 26760839।  "Pelvic Pain - Gynecology and Obstetrics"। Merck Manuals Professional Edition। ৩১ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২০।  "Pelvic Pain - Women's Health Issues"। Merck Manuals Consumer Version। ২৩ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০২০।  "Chronic Pelvic Pain: ACOG Practice Bulletin, Number 218"। মার্চ ২০২০: e98–e109। ডিওআই:10.1097/AOG.0000000000003716।
স্যালাইন (ঔষধ)

স্যালাইন, যা স্যালাইন দ্রবণ নামেও পরিচিত, এটি পানিতে সোডিয়াম ক্লোরাইডের মিশ্রণ এবং ঔষধ হিসেবে এর বহুমাত্রিক ব্যবহার রয়েছে। আক্রান্ত এলাকায় এটি ক্ষত পরিষ্কার করতে, কন্টাক্ট লেন্স অপসারণ করতে এবং শুষ্ক চোখে সাহায্যে ব্যবহৃত হয়। কোনো শিরাতে ইনজেকশনের মাধ্যমে এটি পানিশূন্যতা যেমন পাকস্থলী ও অন্ত্রের প্রদাহ এবং ডায়াবেটিক কিটোঅ্যাসিডোসিস চিকিৎসার জন্য ব্যবহৃত হয়। এটি ইনজেকশন দ্বারা দেওয়া অন্যান্য ওষুধগুলিকে পাতলা করতেও ব্যবহৃত হয়। অতিরিক্ত পরিমাণে ব্যবহারে উচ্চ তরলচাপ , ফোলাভাব, অ্যাসিডোসিস এবং রক্তে উচ্চমাত্রায় সোডিয়াম হতে পারে। যাদের দীর্ঘস্থায়ী রক্তে সোডিয়াম স্বল্পতা আছে, তাদের অত্যধিক ব্যবহারের ফলে অসমোটিক ডিমাইলিনেশন সিন্ড্রোম হতে পারে। স্যালাইন ঔষধের স্ফটিক পরিবারের সদস্য। সাধারণত প্রতি লিটার (0.9%) দ্রবণে জীবাণুমুক্ত 9 গ্রাম লবণ ব্যবহৃত হয় , যা সাধারণ স্যালাইন নামে পরিচিত। উচ্চ এবং নিম্ন ঘনত্ব মাঝে মাঝে ব্যবহার করা যেতে পারে। স্যালাইনের pH 5.5 (প্রধানত দ্রবীভূত কার্বন ডাই অক্সাইডের কারণে) এটিকে অম্লীয় করে তোলে। 1831 সালের দিকে স্যালাইনের চিকিৎসাক্ষেত্রে ব্যবহার শুরু হয় এটি বিশ্ব স্বাস্থ্য সংস্থার প্রয়োজনীয় ওষুধের তালিকায় রয়েছে। উন্নয়নশীল বিশ্বে প্রতি লিটার সাধারণ স্যালাইনের পাইকারি মূল্য প্রায় US$0.60-4.20। 2017 সালে, সোডিয়াম লবণ ছিল মার্কিন যুক্তরাষ্ট্রে 225 তম সর্বাধিক নির্ধারিত ওষুধ, যার প্রেসক্রিপশন ছিলো দুই মিলিয়নেরও বেশি। "Sodium Chloride Injection - FDA prescribing information, side effects and uses"। www.drugs.com। ১৮ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০১৭।  উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "Pro2017" নামটি একাধিক বার সংজ্ঞায়িত করা হয়েছে British national formulary : BNF 69 (69 সংস্করণ)। British Medical Association। ২০১৫। পৃষ্ঠা 683, 770। আইএসবিএন 9780857111562।  উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "BNF69" নামটি একাধিক বার সংজ্ঞায়িত করা হয়েছে Marini, John J.; Wheeler, Arthur P. (২০১০)। Critical Care Medicine: The Essentials (ইংরেজি ভাষায়)। Lippincott Williams & Wilkins। পৃষ্ঠা 54। আইএসবিএন 9780781798396। ২০১৭-০৯-১৮ তারিখে মূল থেকে আর্কাইভ করা।  Bozzetti, Federico; Staun, Michael (২০১৪)। Home Parenteral Nutrition, 2nd Edition (ইংরেজি ভাষায়)। CABI। পৃষ্ঠা 4। আইএসবিএন 9781780643113। ২০১৭-০৯-১৮ তারিখে মূল থেকে আর্কাইভ করা।  World Health Organization (২০১৯)। World Health Organization model list of essential medicines: 21st list 2019। World Health Organization। WHO/MVP/EMP/IAU/2019.06. License: CC BY-NC-SA 3.0 IGO।  "Sodium Chloride in Water"। International Drug Price Indicator Guide। ২২ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০১৬।  "The Top 300 of 2020"। ClinCalc। ১৮ মার্চ ২০২০ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০২০।  "Sodium - Drug Usage Statistics"। ClinCalc। ৮ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০২০।
জুরিকো দাভিতাশভিলি

জুরিকো দাভিতাশভিলি (জর্জীয়: ზურიკო დავითაშვილი; জন্ম: ১৫ ফেব্রুয়ারি ২০০১) হলেন একজন জর্জীয় পেশাদার ফুটবল খেলোয়াড়। তিনি বর্তমানে ফরাসি ক্লাব বর্দো এবং জর্জিয়া জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন। ২০১৬ সালে, দাভিতাশভিলি জর্জিয়া অনূর্ধ্ব-১৭ দলের হয়ে জর্জিয়ার বয়সভিত্তিক পর্যায়ে অভিষেক করেছিলেন। প্রায় চার বছর যাবত জর্জিয়ার বয়সভিত্তিক দলের হয়ে খেলার পর, তিনি ২০১৯ সালে জর্জিয়ার হয়ে আন্তর্জাতিক পর্যায়ে অভিষেক করেছেন; জর্জিয়ার জার্সি গায়ে তিনি এপর্যন্ত ৩৪ ম্যাচে ৬টি গোল করেছেন। জুরিকো দাভিতাশভিলি ২০০১ সালের ১৫ই ফেব্রুয়ারি তারিখে জর্জিয়ার তিবিলিসিতে জন্মগ্রহণ করেছেন এবং সেখানেই তার শৈশব অতিবাহিত করেছেন। দাভিতাশভিলি জর্জিয়া অনূর্ধ্ব-১৭, জর্জিয়া অনূর্ধ্ব-১৯ এবং জর্জিয়া অনূর্ধ্ব-২১ দলের হয়ে খেলার মাধ্যমে জর্জিয়ার প্রতিনিধিত্ব করেছেন। ২০১৬ সালে তিনি জর্জিয়া অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। জর্জিয়ার বয়সভিত্তিক দলের হয়ে তিনি প্রায় ৪ বছরে ২৬ ম্যাচে অংশগ্রহণ করে ১২টি গোল করেছেন। ২০১৯ সালের ৫ই সেপ্টেম্বর তারিখে, ১৮ বছর, ৬ মাস ও ২১ দিন বয়সে, ডান পায়ে ফুটবল খেলায় পারদর্শী দাভিতাশভিলি দক্ষিণ কোরিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জর্জিয়ার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৫ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি দক্ষিণ কোরিয়া ২–২ গোলের ব্যবধানে জয়লাভ করেছিল। জর্জিয়ার হয়ে অভিষেকের বছরে দাভিতাশভিলি সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ২ বছর ও ৩ দিন পর, জর্জিয়ার জার্সি গায়ে প্রথম গোলটি করেছেন; ২০২১ সালের ৮ই সেপ্টেম্বর তারিখে, বুলগেরিয়ার বিরুদ্ধে ম্যাচের ৭৭তম মিনিটে জর্জিয়ার হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। ৯ অক্টোবর ২০২৪ পর্যন্ত হালনাগাদকৃত। https://int.soccerway.com/matches/2019/09/05/world/friendlies/korea-republic/georgia/3132872/ https://www.worldfootball.net/report/freundschaft-2019-september-suedkorea-georgien/ https://www.transfermarkt.com/spielbericht/index/spielbericht/3247922 https://www.national-football-teams.com/matches/report/23886/South_Korea_Georgia.html https://int.soccerway.com/matches/2021/09/08/world/friendlies/bulgaria/georgia/3567994/ https://www.transfermarkt.com/spielbericht/index/spielbericht/3652166 https://www.worldfootball.net/report/freundschaft-2021-september-bulgarien-georgien/ উইকিমিডিয়া কমন্সে জুরিকো দাভিতাশভিলি সংক্রান্ত মিডিয়া রয়েছে। {{ফিফা খেলোয়াড়}} আইডি অনুপস্থিত এবং উইকিউপাত্তে নেই। জুরিকো দাভিতাশভিলি – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে জুরিকো দাভিতাশভিলি (ইংরেজি) সকারবেসে {{সকারবেস}} টেমপ্লেটে আইডি নেই ও উইকিউপাত্তেও তা উপস্থিত নেই বিডিফুটবলে {{বিডিফুটবল}} আইডি অনুপস্থিত এবং উইকিউপাত্তে নেই। ইইউ-ফুটবলে জুরিকো দাভিতাশভিলি (ইংরেজি) ট্রান্সফারমার্কেটে জুরিকো দাভিতাশভিলি (ইংরেজি) ওয়ার্ল্ডফুটবল.নেটে জুরিকো দাভিতাশভিলি (ইংরেজি) ইএসপিএন এফসিতে {{ইএসপিএন এফসি}} আইডি অনুপস্থিত এবং উইকিউপাত্তে নেই। ন্যাশনাল-ফুটবল-টিমস.কমে জুরিকো দাভিতাশভিলি (ইংরেজি)